|  |
| --- |
| Številka: 0042-1/2025/74 |
| Ljubljana, 6. oktober 2025 |
| EVA (če se akt objavi v Uradnem listu RS) |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Izhodišča za udeležbo državne sekretarke dr. Melite Gabrič na Odboru Global Gateway, 8. oktobra 2025, in Forumu Global Gateway, 9. oktobra 2025 v Bruslju, ter državne sekretarke dr. Aide Kamišalić Latifić na Forumu Global Gateway, 10. oktobra 2025 v Bruslju – predlog za obravnavo - predlog za obravnavo** |
| **1. Predlog sklepov vlade:** |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) je Vlada Republike Slovenije na ... seji dne ... sprejela naslednji SKLEP:1. Vlada Republike Slovenije je sprejela Izhodišča za udeležbo državne sekretarke dr. Melite Gabrič na Odboru Global Gateway, 8. oktobra 2025, in Forumu Global Gateway, 9. oktobra 2025 v Bruslju, ter državne sekretarke dr. Aide Kamišalić Latifić na Forumu Global Gateway, 10. oktobra 2025, v Bruslju.
2. Vlada Republike Slovenije je imenovala delegacijo v naslednji sestavi:
	* dr. Melita Gabrič, državna sekretarka, Ministrstvo za zunanje in evropske zadeve – vodja delegacije;
	* dr. Aida Kamišalić Latifić, državna sekretarka, Ministrstvo za digitalno preobrazbo – članica delegacije;
	* mag. Tjaša Pečan, pisarna državne sekretarke, Ministrstvo za zunanje in evropske zadeve – članica delegacije;
	* mag. Klaudija Koražija, vodja Službe za evropske zadeve in mednarodno sodelovanje, Ministrstvo za digitalno preobrazbo – članica delegacije;
	* Veronika Stabej, koordinatorka za znanost, Direktorat za gospodarsko, kulturno in znanstveno diplomacijo, Ministrstvo za zunanje in evropske zadeve – članica delegacije;
	* mag. Dušan Pšeničnik, koordinator za Global Gateway, Sektor za politike mednarodnega razvojnega sodelovanja in humanitarne pomoči, Ministrstvo za zunanje in evropske zadeve – član delegacije.

 Barbara Kolenko Helbl GENERALNA SEKRETARKAPrejmejo: - Ministrstvo za zunanje in evropske zadeve - Ministrstvo za digitalno preobrazbo- Ministrstvo za gospodarstvo, turizem in šport- Ministrstvo za visoko šolstvo, znanost in inovacije- Ministrstvo za finance |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve,
* Helena Vodušek, vodja Sektorja za politike mednarodnega razvojnega sodelovanja in humanitarne pomoči, Ministrstvo za zunanje in evropske zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:****Kratka obrazložitev** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:****Kratka obrazložitev**Sredstva za udeležbo delegacije so predvidena iz proračunske postavke Ministrstva za zunanje in evropske zadeve ter Ministrstva za digitalno preobrazbo. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| **dr. Melita Gabrič****DRŽAVNA SEKRETARKA** |

**Izhodišča za udeležbo državne sekretarke dr. Melite Gabrič na Odboru Global Gateway, 8. oktobra 2025, in Forumu Global Gateway, 9. oktobra 2025 v Bruslju, ter državne sekretarke dr. Aida Kamišalić Latifić na Forumu Global Gateway, 10. oktobra 2025 v Bruslju – predlog za obravnavo**

1. **Namen zasedanja**

Državna sekretarka Ministrstva za zunanje in evropske zadeve dr. Melite Gabrič se bo 8. oktobra 2025 v Bruslju udeležila Odbora Global Gateway. Naslednji dan se bo udeležila otvoritvenega dela Foruma Global Gateway.

Državna sekretarka Ministrstva za digitalno preobrazbo dr. Aida Kamišalić Latifić se bo 10. oktobra 2025 udeležila Foruma Global Gateway v delu, ki je namenjen tematskim oz. drugim delavnicam na visoki ravni.

Dogodka sta namenjena obravnavi dosedanjih rezultatov in prihodnjih načrtov v povezavi z investicijami oz. partnerstvi EU v okviru strategije Global Gateway.

1. **Program zasedanja**

Zasedanje Odbora Global Gateway bo potekalo 8. oktobra 2025. Zasedanje bi morala voditi predsednica Evropske komisije Ursula von der Leyen (delegacija na evropskega komisarja za mednarodna partnerstva Josef Síkelo; na zasedanju Odbora pa bosta sodelovali tudi evropska komisarka za demokracijo in demografijo Dubravka Šuica in evropska komisarka za širitev Marta Kos.

9. in 10. oktobra 2025 bo sledilo drugo zasedanje Foruma Global Gateway, ki ga bo otvorila predsednica Evropske komisije Ursula von der Leyen. Tekom zasedanja Foruma bo potekalo več različnih panelov na visoki ravni in tematskih delavnic.

1. **Teme razgovorov in stališča Republike Slovenije**

**Odbor Global Gateway**

Tokratni odbor strategije Global Gateway se bo osredotočil na pregled obstoječega stanja pobud Global Gateway ter podal strateške usmeritve za nadgradnjo in širitev aktivnosti pri izvajanju Strategije Global Gateway. Razpravljali bodo tudi o tem, kako nadalje krepiti skupno delovanje evropskih institucij, držav članic, evropskih finančnih institucij in zasebnega sektorja v duhu Ekipa Evropa za zagotavljanje novih investicij EU v okviru strategije v skladu z interesi EU ter interesi partnerskih držav.

**Global Gateway Forum**

Tokratni drugi Forum Global Gateway se bo osredotočil na spodbujanje globalne povezljivosti v luči aktualnih geopolitičnih in geoekonomskih izzivov. Forum bo združil visoke predstavnike držav in vlad, finančnih institucij, zasebnega sektorja in civilne družbe z namenom razprave o inovativnih strategijah za povečanje naložb Global Gateway v partnerskih državah. Forum predstavlja priložnost za poglobljeno razpravo o geopolitičnih prioritetah EU in njenih partnerskih držav preko naložbene strategije Global Gateway. Na forumu bo lansirano Global Gateway investicijsko vozlišče (Investment hub), ki bo enotna vstopna točka in moderator za investicijske projekte v regijah INTPA. Tudi tokrat bo na dogodku podpisanih vrsta dogovorov, med drugim tudi skupna izjava o nameri krepitve EU-LAC mreže super računalnikov (HPC), ki jo bodo podpisali HPC centri (med njimi tudi Izum iz Slovenije), in kjer bodo pri podpisu prisostvovali predstavniki zadevnih držav (tudi Slovenija). Prvi Forum Global Gateway je potekal 2023.

V okviru Foruma Global Gateway bo 10. oktobra 2025 potekala tudi razprava na temo vzpostavitve superračunalniške mreže EU-LAC za umetno inteligenco, na kateri bo sodelovala tudi državna sekretarka z Ministrstva za digitalno preobrazbo dr. Aida Kamišalić Latifić. Obravnavali bodo vzpostavitev EU-LAC superračunalniške mreže za podporo umetni inteligenci in raziskavam, ki zahtevajo visokozmogljive računalniške vire. Mreža bo gradila na evropski superračunalniški infrastrukturi, omogočila dostop do virov in strokovnega znanja, spodbujala strateška tehnološka partnerstva ter pospeševala inovacije in konkurenčnost industrij obeh regij. Namen je okrepiti sodelovanje med EU in Latinsko Ameriko ter predstaviti mrežo kot ključni dosežek pred vrhom EU-CELAC 2025.

Državna sekretarka bo v razpravi poudarila, da digitalna preobrazba in uvajanje novih tehnologij, zlasti umetne inteligence, sodita med najvišje prednostne naloge Slovenije. V državi sistematično gradimo celovit ekosistem umetne inteligence za podporo javnemu sektorju, malim, srednjim in zagonskim podjetjem ter znanstveno-raziskovalni sferi. Nova slovenska tovarna umetne inteligence in superračunalnik Vega2, v vrednosti 150 milijonov evrov, bosta med najmočnejšimi v Evropi in bosta podpirala preboje na področju zdravja, biotehnologije, jezikovnih modelov in generativne UI. Slovenija zagovarja tesno sodelovanje med mednarodnimi organizacijami na področju umetne inteligence, da bodo pristopi in akti medsebojno skladni, koristi UI pa pravično razporejene.

**Strategija Global Gateway**

Strategija Global Gateway, ki sta jo Evropska komisija in Evropska služba za zunanje delovanje vzpostavili decembra 2021, predstavlja največji geopolitični projekt EU do sedaj, s katerim želi EU pridobiti boljši gospodarski in geopolitični položaj v mednarodni skupnosti. Global Gateway predstavlja strateški okvir, ki pod eno streho združuje investicije v infrastrukturne projekte na naslednjih področjih: digitalni sektor, podnebje in energija, promet, zdravje ter izobraževanje in raziskave.

Institucije EU, države članice in finančne institucije EU naj bi tako v duhu pristopa Ekipa Evropa med letoma 2021 in 2027 mobilizirale do 300 milijard evrov naložb v ta področja. Global Gateway sicer temelji na finančnih orodjih v obstoječem večletnem finančnem okviru EU 2021–2027, zlasti na instrumentu NDICI – Globalna Evropa, predpristopnem instrumentu (IPA III), naložbenem načrtu za Zahodni Balkan, digitalnem in mednarodnem delu Instrumenta za povezovanje Evrope, pa tudi Interreg-a, InvestEU in Obzorje Evropa.

Bistvenega pomena je vključevanje zasebnega sektorja s trajnostmi in zelenimi investicijami. Strategija Global Gateway temelji na t.i. 360 stopinjskem pristopu, kar pomeni, da poleg "trde" infrastrukture (npr. izgradnja cest, železnic, polaganje optičnih kablov itd.) ponuja tudi "mehki" del infrastrukture (prenos tehnologije, znanja in veščin ter doseganje visokih standardov). Poudarek je na pravičnih in prizanesljivih pogojih, ki naj ne bi ustvarjale dolžniške odvisnosti partnerskih držav.

Z nastopom mandata nove Evropske komisije so se njeni cilji, da strategija Global Gateway postane glavni del orodja EU v zunanjih odnosih, še dodatno okrepili. Predsednica Evropske komisije Ursula von der Leyen želi Global Gateway postaviti na višjo raven, kot del zunanje gospodarske politike in kot del celovite ponudbe partnerskim državam.

V praksi je strategija Global Gateway implementirana preko posameznih pobud Ekipa Evropa ("Team Europe Initiatives", v nadaljevanju TEIs) na področjih, ki jih pokriva strategija. Evropska komisija med posameznimi pobudami Ekipa Evropa vsako leto izbere tiste, ki so vodilne (t.i. flagship TEIs) na določenem področju in pri katerih je v tistem letu največ napredka. Vodilne projekte Evropska komisija uporablja pri komuniciranju z različnimi javnostmi, tudi tistimi v partnerskih državah, še posebej ob priložnostih posameznih vrhov, kot sta vrh EU - Skupnost latinskoameriških in karibskih držav (CELAC) ter vrh EU - Afriška unija.

Trenutno se v državah članicah EU vzpostavljajo enotne vstopne točke, t.i. nacionalne ekipe ("Team Nationals"), za podajanje celovitih informacij ("one-stop-shop") glede sodelovanja v okviru strategije Global Gateway ter njenega delovanja. Nacionalne ekipe naj bi združevale vse relevantne akterje in spodbudile sodelovanje z zasebnim sektorjem pri izvajanju Global Gateway. Glede vzpostavitve nacionalne ekipe ("Team Slovenia") so se do sedaj ob več priložnostih s tem namenom sestali predstavniki Ministrstva za zunanje in evropske zadeve, Ministrstva za gospodarstvo, turizem in šport, Gospodarske zbornice Slovenije, SID banke, Javne agencije RS za spodbujanje investicij, podjetništva in internacionalizacije ter Centra za mednarodno sodelovanje in razvoj. Evropski komisar Sikela je v okviru svoje udeležbe na Blejskem strateškem forumu 2025 posebej spodbudil Republiko Slovenijo, da ustanovi "Team Slovenia" z namenom, da se lahko potrdi morebitne Global Gateway projekte tudi iz Slovenije. Z lansiranjem Global Gateway investicijskega vozlišča na forumu bo namreč vzpostavljena procesna struktura, na podlagi katere nacionalna ekipa postane vstopna točka in prvi presojevalec za nacionalne projekte, ki jih v nadaljevanju obravnava DG INTPA v sodelovanju z EU partnerji ("Team Europe"), in pripravi za projekt najboljšo EU integrirano ponudbo.

Strategija Global Gateway ima dve nadzorni telesi: Odbor Global Gateway ("Global Gateway Board") za strateške usmeritve in posebno Poslovno posvetovalno skupino ("Business Advisory Group"), ki skrbi za implementacijo strategije ter zagotavljala vključevanje zasebnega sektorja. Prvega zasedanja odbora Global Gateway decembra 2022 se je udeležil stalni predstavnik RS pri EU Iztok Jarc.

Stališče Slovenije

Republika Slovenija podpira organizacijo odbora Global Gateway in drugega Foruma Global Gateway. Republika Slovenija sodeluje pri pobudah Ekipa Evropa, ki so tudi del strategije Global Gateway, v skladu s svojimi možnostmi. Trenutno sodelujemo z razvojnimi projekti in s tehnično pomočjo pri štirih pobudah.

Republika Slovenija si prizadeva, da bo nadgradnja strategije Global Gateway potekala na način, da bo bolje omogočala sodelovanje tudi manjšim državam članicam. Tako je na zasedanju Sveta EU za zunanje zadeve v sestavi ministrov za razvojno sodelovanje (FAC DEV) maja 2025 v Bruslju predstavila skupno pismo 17 držav članic EU naslovljeno na evropskega komisarja Josefa Síkelo s predlogi za krepitev vloge malih in srednje velikih podjetij (MSP) pri izvajanju strategije Global Gateway. Evropski komisar Síkela je v odgovoru izpostavil, da so predlogi v pismu držav članic na mestu in da v tej luči razmišlja tudi Evropska komisija ter predstavil nekatere predloge rešitev. MSP predstavljajo pomembno podporo izvajanju strategije Global Gateway v smislu vključenosti, učinkov in inovativnosti, zato bo Republika Slovenija še naprej spremljala ustreznost umeščenosti MSP v strategijo Global Gateway, zlasti v povezavi s predlogom investicijskega vozlišča Global Gateway, ki bo predstavljeno prav na Forumu.

Republika Slovenija tudi podpira namero krepitve EU-LAC mreže super računalnikov, v katero je vključena tudi sama. Digitalna preobrazba in uvajanje novih tehnologij, zlasti umetne inteligence, sodita med najvišje prednostne naloge Slovenije. Slovenija zagovarja tesno sodelovanje med mednarodnimi organizacijami na področju umetne inteligence, da bodo pristopi in akti medsebojno skladni, koristi UI pa pravično razporejene.

1. **Seznam delegacije**

- dr. Melita Gabrič, državna sekretarka, Ministrstvo za zunanje in evropske zadeve – vodja delegacije;

- dr. Aida Kamišalić Latifić, državna sekretarka, Ministrstvo za digitalno preobrazbo – članica delegacije;

- mag. Tjaša Pečan, pisarna državne sekretarke, Ministrstvo za zunanje in evropske zadeve – članica delegacije;

- mag. Klaudija Koražija, vodja Službe za evropske zadeve in mednarodno sodelovanje, Ministrstvo za digitalno preobrazbo – članica delegacije;

- Veronika Stabej, koordinatorka za znanost, Direktorat za gospodarsko, kulturno in znanstveno diplomacijo, Ministrstvo za zunanje in evropske zadeve – članica delegacije;

- mag. Dušan Pšeničnik, koordinator za Global Gateway, Sektor za politike mednarodnega razvojnega sodelovanja in humanitarne pomoči, Ministrstvo za zunanje in evropske zadeve – član delegacije.